《宗弟思山殁京邸孀妇远在秦中卢雅雨塞外遥哭以诗不远寄予因和其韵》
清代·马朴臣

山阳往会不堪思，想见穷边堕泪时。诗哭九原无寄处，书来万里吊相知。

才名折算天犹忌，生死论交老更悲。未掩幽光吾辈在，遗文重订待钟期。

作者简介：（1683—1738）安徽桐城人，字相如，号春迟。家贫力学，受贵家聘，教其子弟，转徙数省。雍正十年始中举人，官中书舍人。乾隆元年举鸿博，与试未用。工诗，有《春迟诗稿》。